CELEX: 32021D1991
Language: fi
Date: 2021-11-15 00:00:00
Title: Neuvoston päätös (YUTP) 2021/1991, annettu 15 päivänä marraskuuta 2021, Euroopan unionin tukitoimesta Yhdistyneiden kansakuntien valvonta- ja tarkastusmekanismille Jemenissä (UNVIM) annetun päätöksen (YUTP) 2020/1465 muuttamisesta

16.11.2021   
               
               
                  FI
               
               
                  Euroopan unionin virallinen lehti
               
               
                  L 405/12
               
            
         NEUVOSTON PÄÄTÖS (YUTP) 2021/1991,
         annettu 15 päivänä marraskuuta 2021,
         Euroopan unionin tukitoimesta Yhdistyneiden kansakuntien valvonta- ja tarkastusmekanismille Jemenissä (UNVIM) annetun päätöksen (YUTP) 2020/1465 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä syyskuuta 2018 Yhdistyneiden kansakuntien valvonta- ja tarkastusmekanismin (UNVIM) pyynnön perusteella päätöksen (YUTP) 2018/1249 (1) Euroopan unionin tukitoimesta UNVIM:lle.
                  
               
                     (2)
                  
                  
                     Neuvosto hyväksyi 12 päivänä lokakuuta 2020 UNVIM:n pyynnön perusteella päätöksen (YUTP) 2020/1465 (2) ja uusi EU:n tukitoimen UNVIM:lle 12 kuukauden ajaksi.
                  
               
                     (3)
                  
                  
                     Yhdistyneiden kansakuntien turvallisuusneuvoston päätöslauselmalla 2586 (2021) jatkettiin ja mukautettiin Hodeidan sopimusta tukevan Yhdistyneiden kansakuntien operaation (UNMHA) toimeksiantoa, jotta voidaan tukea Jemenin konfliktin osapuolten 13 päivänä joulukuuta 2018 tekemässä Tukholman sopimuksessa määrätyn ja YK:n turvallisuusneuvoston päätöslauselmissa 2451 (2018) ja 2452 (2019) hyväksytyn Hodeidan kaupunkia ja Hodeidan, Saleefin ja Ras Issan satamia koskevan sopimuksen täytäntöönpanoa.
                  
               
                     (4)
                  
                  
                     UNVIM pyysi unionilta lisätukea yhdeksi vuodeksi siten, että jatketaan 28 päivään helmikuuta 2022 saakka kautta, jonka aikana päätöksen (YUTP) 2020/1465 mukaisesti myönnetty rahoitusosuus voidaan käyttää, ja että 1 päivänä maaliskuuta 2022 alkavalle ja 30 päivänä syyskuuta 2022 päättyvälle kaudelle myönnetään ylimääräinen rahoitusosuus.
                  
               
                     (5)
                  
                  
                     Toimeksiantonsa toteuttamiseksi UNVIM on käynnistänyt toimintaa Jemenin naapurimaissa sijaitsevissa paikoissa, erityisesti Djiboutissa ja Saudi-Arabiassa.
                  
               
                     (6)
                  
                  
                     Unionin olisi uusittava yhdeksi vuodeksi tukensa UNVIM:lle ja mukautettava kyseistä tukea toimeksiantonsa täytäntöönpanoa varten,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2020/1465 seuraavasti:
            
                        1)
                     
                     
                        Muutetaan 1 artiklan 3 kohta seuraavasti:
                        
                                    a)
                                 
                                 
                                    korvataan ensimmäinen alakohta seuraavasti:
                                    
                                       ”3.   Tällä päätöksellä unioni tukee YK:n pääsihteerin Jemenin erityislähettilään toimistoa ja UNMHA-operaatiota UNVIM:n toiminnan käynnistämisessä Hodeidan, Saleefin ja Ras Issan satamissa ja muissa paikoissa Jemenin naapurimaissa, jos se on tarpeen UNVIM:n täytäntöön panemiseksi. Tätä varten unioni osallistuu kustannuksiin, jotka liittyvät UNVIM:n vahvistamiseen, ja auttaa siten vastaamaan Jemenin väestön tarpeisiin osana laajempaa humanitaarista strategiaa.”;
                                    
                                 
                              
                                    b)
                                 
                                 
                                    kumotaan toinen alakohta.
                                 
                              
                  
                        2)
                     
                     
                        Korvataan 3 artiklan 1 kohta seuraavasti:
                        
                           ”1.   Rahoitusohje 1 artiklassa tarkoitetun hankkeen toteuttamiseksi on 2 059 838 euroa 1 päivänä lokakuuta 2020 alkaneelle ja 28 päivänä helmikuuta 2022 päättyvälle kaudelle sekä 2 200 000 euroa 1 päivänä maaliskuuta 2022 alkavalle ja 30 päivänä syyskuuta 2022 päättyvälle kaudelle. Neuvosto arvioi tätä rahoitusohjetta uudelleen viimeistään 1 päivänä maaliskuuta 2022 muun muassa käyttöasteen ja komission suorittaman tarvearvioinnin perusteella.”
                        
                     
                  
                        3)
                     
                     
                        Korvataan 5 artiklan viimeinen virke seuraavasti:
                        ”Sen voimassaolo päättyy 30 päivänä syyskuuta 2022.”
                     
                  
                        4)
                     
                     
                        Poistetaan liite.
                     
                  
         
            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 1 päivästä lokakuuta 2021.
         
         
            Tehty Brysselissä 15 päivänä marraskuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös (YUTP) 2018/1249, annettu 18 päivänä syyskuuta 2018, Euroopan unionin tukitoimesta Yhdistyneiden kansakuntien valvonta- ja tarkastusmekanismille Jemenissä (EUVL L 235, 19.9.2018, s. 14).
         
            (2)  Neuvoston päätös (YUTP) 2020/1465, annettu 12 päivänä lokakuuta 2020, Euroopan unionin tukitoimesta Yhdistyneiden kansakuntien valvonta- ja tarkastusmekanismille Jemenissä (EUVL L 335, 13.10.2020, s. 13).